**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2017,**

**ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 571/2009 Z. z. o rodičovskom príspevku a o zmene a doplnení niektorých zákonov v znení zákona č. 513/2010 Z. z., zákona č. 180/2011 Z. z., zákona č. 388/2011 Z. z., zákona č. 468/2011 Z. z., zákona č. 364/2013 Z. z., zákona č. 417/2013 Z. z., zákona č. 184/2014 Z. z. a zákona č. 125/2016 Z. z. sa mení a dopĺňa takto:

V § 4 ods.1 sa na konci pripájajú slová „ak oprávnená osoba zabezpečuje riadnu starostlivosť o dieťa do troch rokov veku“ a dopĺňa sa druhá veta, ktorá znie: „Rodičovský príspevok je 345 eur mesačne, ak oprávnená osoba zabezpečuje riadnu starostlivosť o dieťa do šiestich rokov veku, ktoré má dlhodobo nepriaznivý zdravotný stav.“.

V § 4 sa za odsek 3 vkladajú nové odseky 4 a 5, ktoré znejú:

„(4)  Podmienka riadnej starostlivosti o dieťa do šiestich rokov veku, ktoré má dlhodobo nepriaznivý zdravotný stav sa považuje za splnenú, ak oprávnená osoba súčasne aktívne spolupracuje s  poskytovateľom sociálnej služby najmä sociálnej služby včasnej intervencie, rehabilitačným strediskom alebo s poskytovateľom špecializovaného poradenstva, sociálnej rehabilitácie a stimulácie komplexného vývoja dieťaťa so zdravotným postihnutím poskytovanej ako samostatná odborná činnosť podľa osobitného predpisu.19a) alebo s poskytovateľom zdravotnej starostlivosti podľa osobitného predpisu.19b) alebo so školským zariadením výchovného poradenstva a prevencie najmä centrom pedagogicko-psychologického poradenstva a prevencie a centrom špeciálno-pedagogického poradenstva podľa osobitného predpisu.19c) Cieľom spolupráce je zdravý vývoja dieťaťa a podpora jeho sociálneho začlenenia.

(5) Rodičovský príspevok je mesačne 50 % sumy uvedenej v odseku 1 druhej vety, ak sa preukáže, že oprávnená osoba v rámci riadnej starostlivosti o dieťa do šiestich rokov veku, ktoré má dlhodobo nepriaznivý zdravotný stav, odmieta spolupracovať s poskytovateľom sociálnych služieb,  poskytovateľom zdravotnej starostlivosti alebo so školským zariadením výchovného poradenstva a prevencie uvedených v odseku 4.“.

Doterajšie odseky 4 a ž 6 sa označujú ako odseky 6 až 8.

Poznámky pod čiarou k odkazom 19a až 19c znejú:

„19a) Zákon č. 448/2008 Z. z. o sociálnych službách a o zmene a doplnení zákona č. [455/1991 Zb](https://www.slov-lex.sk/pravne-predpisy/SK/ZZ/1991/455/). o živnostenskom podnikaní (živnostenský zákon) v znení neskorších predpisov.

19b) Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

19c) Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.“.

**Čl. II**

 Tento zákon nadobúda účinnosť 1. júna 2017.